AaB har lukket onsdag lukket en aftale med Aston Villa og lejer Nicklas Helenius for den kommende sæson. - Det har været et stort ønske for både Nicklas og AaB at blive genforenet, og det er glædeligt, at der nu er en aftale på plads, siger sportschef Allan Gaarde. Der er længe blevet gættet på og spekuleret i en aftale mellem klubben og den tidligere topscorer og både Allan Gaarde og Nicklas Helenius har givet udtryk for at man gerne ville lave en aftale. Nu er den endelig faldet på plads og også hovedpersonen er begejstret. - Det har i den seneste tid været en drøm for mig at vende hjem til AaB, og jeg er fantastisk glad for, at det er faldet på plads. - Jeg kender spillestilen, som flot er blevet videreudviklet i mesterskabssæsonen, og jeg ser frem til igen at være en del af truppen i AaB, hvor jeg kan bidrage med mål og assists, siger Nicklas Helenius og tilføjer: - AaB råder i forvejen over nogle dygtige angribere, og jeg er bevidst om, at der bliver hård konkurrence om pladserne, men det er kun med til at gøre os alle bedre, så AaB forhåbentlig kan få en ny flot sæson, siger Helenius der igen kommer til at spille med nummer 11 på ryggen. Allerede i aften slutter Nicklas Helenius sig til AaB, der er på træningslejr i Holland i øjeblikket.
Endelig faldt en aftale mellem AaB og Aston Villa på plads. AaB lejer Nicklas Helenius for den kommende sæson.